钦定古今图书集成/理学汇编/学行典/第191卷 > 俞显
## 钦定古今图书集成/理学汇编/学行典/第191卷 > 俞显

按《松江府志》：“俞道善四世孙显，字彦远。元末盗发，奉
母以逃，路阻大泽，盗亟至，显度不可免，默祷于神，即
负母竟涉，如行浅水然。盗异之，不敢迫，遂免于难。赋
性愿直，平居寡言笑，虽造次必循矩度。义塾教授，里
中邻子弟不循检者相戒惧其闻知。治家尢严，晚年
卜地城北之祥泽，里人称曰泽隐处士。”